Хорхе Каррера Андраде
Алхимия на живота

Превод от испански: Александър Муратов, Атанас Далчев, 1968

chitanka.info

Един старик живее в мен и фабрикува мойта смърт.

Под неговия дъх превръщат се годините във пепел,

разлагат плодовете захарта си

и скрежът навестява моя органичен лабиринт.

От своята засада този гост манипулира

със вятър, със стрелки и бледи вещества.

Понякога, дордето спя, се чува с часовете

как сладка течност се налива в неговата кана.

Той мойта кожа с жълтата си химия изкъпа.

Той климата на моята ръка смекчи.

Намясто своето лице аз неговото с бръчки

намирам във огледалата.

Той заговорничи в дълбочината на плътта ми,

де трепка лоното като животно уморено,

и сред зелени вещества, реторти равнодушни

със хода на годините смъртта ми фабрикува.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.